Ak ste dnes v publiku,
alebo práve sledujete túto prednášku niekedy inokedy alebo niekde inde,
tak ste účastníkom ekosystému s digitálnymi právami.
Či už ste umelec, technológ,
právnik alebo fanúšik,
narábanie s autorskými právami priamo ovplyvňuje i Váš život.
Nakladanie s právami už viac nie je
len otázkou vlastníctva.
Ide o komplexnú sieť vzťahov
a významnú súčasť nášho kultúrneho prostredia.
YouTube sa stará dôkladne o práva vlastníkov obsahu.
Ale aby sme vlastníkom dali možnosť rozhodnúť sa, čo s
kópiami, remixami či inými napodobeninami,
musíme najprv zistiť,
keď materiál chránený autorskými právami bol nahraný na našu stránku.
Pozrime sa na konkrétne video, aby bolo jasné, ako to funguje.
Pred dvoma rokmi spevák Chris Brown
uviedol oficiálne video k svojej piesni "Forever".
Fanúšik ho videl v televízii,
natočil si ho kamerou na mobile
a nahral na YouTube.
Pretože Sony Music si Chrisovo video zaregistrovalo
v našom systéme identifikácie obsahu,
v priebehu niekoľkých sekúnd pri pokuse o nahranie videa
bola kópia odhalená
a Sony sa mohlo rozhodnúť, aké ďalšie kroky podnikne.
Ako vieme, že používateľovo video bolo kópiou?
Nuž, začína to tým, že vlastník určitého obsahu
poskytne svoj originál našej databáze
spolu s podmienkami používania,
ktoré udávajú, ako máme postupovať v prípade, že nájdeme zhodu.
Porovnávame každý nový upload
so všetkými referenčným súbormi z našej databázy.
Táto mapa zhôd Vám ukáže,
ako funguje mozog celého systému.
Tu môžeme vidieť originálny referenčný súbor
v porovnaní s tým, ktorý bol vytvorený používateľom.
Systém porovnáva každý okamih súboru,
aby zistil, či nie je zhodný s originálom.
To znamená, že môžeme identifikovať zhodu,
aj keď použitá kópia je len časťou pôvodného súboru,
keď je spomalená
alebo má zhoršenú audio a video kvalitu.
Toto všetko robíme zakaždým,
keď je nové video nahrané na YouTube.
To predstavuje viac než 20 hodín videa nahraného každú minútu.
Keď nájdeme zhodu,
postupujeme v súlade s tým, čo si stanovil vlastník práv.
Ako rozsah, tak i rýchlosť tohto systému
sú naozaj úchvatné.
Nie je reč len o niekoľkých videách.
Bavíme sa o viac než
100 rokoch videa za každý deň,
medzi novými uploadmi a kontrolou práv,
ktoré pravidelne robíme v celom obsahu našej stránky.
A keď porovnávame týchto sto rokov videa,
porovnávame ich s miliónmi
referenčných súborov z našej databázy.
Je to akoby 36 000 ľudí
zízalo na 36 000 monitorov
každý jeden deň, bez prestávky na kávu.
A čo spravíme, keď nájdeme zhodu?
Nuž, väčšina vlastníkov práv namiesto blokovania
povolí kópiu zverejniť.
A následne potom profituje z jej šírenia,
reklamy a z platených odkazov.
Spomínate si na video Chrisa Browna "Forever"?
Nuž, určitú dobu bola daná pesnička na výslní hitparád, a potom zmizla.
Až to vyzeralo na koniec príbehu.
Ale niekedy minulý rok sa zosobášil jeden mladý pár.
Toto je ich svadobné video.
Možno ste ho už videli.
(Hudba)
Úžasné na tom je to,
že ak bol už samotný svadobný sprievod taká zábava,
viete si predstaviť, koľko srandy si museli užiť na svadobnej hostine?
Myslím, kto sú títo ľudia?
Na ich svadbu by som určite šla.
Ich malé svadobné video dosiahlo
viac než 40 miliónov zhliadnutí.
A namiesto toho, aby ho Sony zablokovalo,
povolilo jeho zverejnenie.
A pridalo k nemu reklamu,
a prepojilo ho s iTunes.
A táto 18 mesiacov stará pieseň
sa tak vrátila na štvrtú priečku rebríčka skladieb na iTunes.
Sony tak nakoniec zarába na oboch nahrávkach.
A Jill a Kevin, šťastný pár,
sa vrátili z medových týždňov
a zistili, že ich video sa rozšírilo masovo.
Následne sa stali hosťami mnohých talk show,
čo využili ako príležitosť spraviť niečo prospešné.
Vďaka videu vyzbierali viac než 26 000 dolárov
na boj proti domácemu násiliu.
A ich svadobný tanec sa stal takým populárnym,
že americká televízia NBC ho sparodovala v poslednej časti seriálu "The Office",
ktorá sa bude práve vysielať.
Ide vskutku o kultúrny ekosystém.
Pretože nielen amatéri si berú nápady od veľkých štúdií,
ale niekedy si aj veľké štúdia berú nápady od amatérov.
Tým, že dáme na výber, môžeme vytvoriť kultúru príležitosti.
A všetko, čo si tieto zmeny vyžadovali,
bolo umožniť voľbu prostredníctvom identifikácie práv.
Tak prečo doposiaľ tento problém nikto nevyriešil?
Pretože ide o veľký problém,
ktorý je navyše i komplikovaný a chaotický.
Nie je totiž nič neobvyklého, že jedno video
má niekoľko vlastníkov práv.
Máme tu niekoľko hudobných značiek.
Ďalej, niekoľko hudobných vydavateľstiev.
Všetky z nich sa môžu líšiť podľa krajiny.
A existuje veľa prípadov,
kde v jednom videu je zmiešaných niekoľko nahrávok.
Takže musíme zvládnuť veľa právnych nárokov
na rovnaké video.
Identifikačný systém YouTube rieši všetky tieto prípady.
Ale systém funguje iba vďaka
účasti vlastníkov práv.
Ak máte dielo, ktoré niekto iný nahráva na YouTube,
mali by ste sa registrovať v identifikačnom systéme,
a potom budete môcť rozhodnúť,
ako môžu Vaše dielo využívať iní.
Uvažujte obozretne o podmienkach, ktoré priložíte k Vášmu obsahu.
Jednoduchým blokovaním všetkých ďalších použití
prídete o nové umelecké formy,
nové publikum,
nové distribučné kanály
a nové zdroje príjmov.
To všetko ale nie je len o peniazoch a dojmoch.
Len sa pozrite na všetku tú radosť,
ktorá sa rozšírila vďaka modernej správe práv
a novej technológií.
A myslím, že sa všetci zhodneme na tom, že radosť stojí za to šíriť ju ďalej.
Ďakujem Vám.
(Potlesk)